ระเบียบการประปานครหลวงระเบียบการประปานครหลวงฉบับที่๑๘๐ว่าด้วยการระงับการใช้น้ำชั่วคราวและถาวรกรณีค้างชำระค่าน้ำประปาพ.ศ.๒๕๓๔ เพื่อให้การดำเนินงานในเรื่องการระงับการใช้น้ำชั่วคราวและถาวรกรณีค้างชำระค่าน้ำเป็นไปในแนวทางเดียวกันทุกสำนักงานประปาสาขา อาศัยอำนาจตามความในข้อ ๕ ของข้อบังคับการประปานครหลวงฉบับที่ ๒๖ ว่าด้วย การจัดส่ง การจำหน่ายและการใช้น้ำประปา พ.ศ. ๒๕๑๗แก้ไขเพิ่มเติม ฉบับที่ ๗๕ จึงวางระเบียบไว้ ดังนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๑๘๐ ว่าด้วยการระงับการใช้น้ำชั่วคราวและถาวรกรณีค้างชำระค่าน้ำประปา พ.ศ.๒๕๓๔ข้อ ๒ ให้ยกเลิกบรรดาระเบียบปฏิบัติ คำสั่งหลักเกณฑ์ หรือวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ ๓[๑] ระเบียบนี้ให้ใช้บังคับตั้งแต่วันที่ ๑๕เมษายน ๒๕๓๔ เป็นต้นไปข้อ ๔ การระงับการใช้น้ำชั่วคราวและถาวรกรณีค้างชำระค่าน้ำประปาให้ใช้แบบพิมพ์ที่เกี่ยวข้องตามขั้นตอนการปฏิบัติงานที่การประปานครหลวงกำหนดและให้ถือปฏิบัติตามขั้นตอนตามลำดับดังต่อไปนี้๔.๑ เมื่อพ้นกำหนดการเตือนครั้งสุดท้ายซึ่งประทับข้อความระบุไว้บนใบเสร็จรับเงินค่าน้ำประปา ให้ส่วนควบคุมรายได้จัดทำใบสั่งทำการระงับการใช้น้ำชั่วคราว(แบบ ร. ๓๕-๑) จัดส่งให้ส่วนจัดเก็บและรับเงินพร้อมกับใบคุมการระงับการใช้น้ำชั่วคราว (แบบ ร. ๓๕-๒)เพื่อไปทำการระงับการใช้น้ำชั่วคราว ณ สถานที่ของผู้ใช้น้ำ๔.๒ ส่วนจัดเก็บและรับเงินดำเนินการระงับการใช้น้ำชั่วคราวโดยวิธีปิดประตูน้ำหน้ามาตรวัดน้ำและผูกลวดประทับตราแล้วมอบสำเนาใบสั่งทำการระงับการใช้น้ำชั่วคราว (แบบ ร. ๓๕-๑) ฉบับที่ ๒ให้ผู้ใช้น้ำไว้เป็นหลักฐานถ้าปิดประตูน้ำหน้ามาตรวัดน้ำผูกลวดประทับตราไม่ได้ให้หมายเหตุสาเหตุที่ดำเนินการไม่ได้ลงในใบสั่งทำการระงับการใช้น้ำชั่วคราว(แบบ ร. ๓๕-๑) และจัดทำใบคุมการระงับการใช้น้ำชั่วคราว (แบบ ร. ๓๕-๑)และจัดทำใบคุมการระงับการใช้น้ำชั่วคราว (แบบ ร.๓๕-๒)ส่งให้ส่วนบริการมาตรวัดน้ำทำการระงับการใช้น้ำชั่วคราวโดยวิธีถอดมาตรวัดน้ำชั่วคราว๔.๓ ส่วนบริการมาตรวัดน้ำดำเนินการถอดมาตรวัดน้ำชั่วคราวถ้าถอดมาตรวัดน้ำไม่ได้ ให้ดำเนินการตัดท่อภายนอกและมอบสำเนาใบสั่งทำการระงับการใช้น้ำชั่วคราว (แบบ ร.๓๕-๑) ฉบับที่ ๒ให้ผู้ใช้น้ำไว้เป็นหลักฐาน แล้วส่งใบสั่งทำการระงับการใช้น้ำชั่วคราว (แบบร.๓๕-๑) ให้ส่วนจัดเก็บและรับเงิน เพื่อรอการติดต่อจากผู้ใช้น้ำต่อไป๔.๔เมื่อผู้ใช้น้ำที่ถูกระงับการใช้น้ำชั่วคราวมาติดต่อขอชำระหนี้ค้างค่าน้ำและค่าธรรมเนียมการใช้ตามที่การประปานครหลวงกำหนดให้ส่วนจัดเก็บและรับเงินรับชำระเงินดังกล่าว แล้วดำเนินการแล้วแต่กรณี ดังนี้๑) กรณีผู้ใช้น้ำถูกระงับการใช้น้ำชั่วคราวโดยวิธีปิดประตูน้ำหน้ามาตรวัดน้ำผูกลวดประทับตราให้อนุมัติให้ถอดลวด และส่งพนักงานไปดำเนินการถอดลวด๒)กรณีผู้ใช้น้ำถูกระงับการใช้น้ำชั่วคราวโดยวิธีถอดมาตร/ตัดท่อภายนอกให้แจ้งให้ส่วนบริการมาตรวัดน้ำดำเนินการบรรจบมาตรฯหรือท่อแล้วแต่กรณีให้กับผู้ใช้น้ำต่อไป๔.๕เมื่อพ้นเวลาการผ่อนผันชำระหนี้ค่าน้ำภายหลังการระงับใช้น้ำชั่วคราวตามที่ระบุไว้ในใบสั่งทำการระงับใช้น้ำชั่วคราว(แบบ ร. ๓๕-๑) แล้วให้ส่วนจัดเก็บและรับเงินจัดทำใบสั่งทำการถอดมาตร (แบบ ร. ๓๕)พร้อมใบคุมการถอดมาตรวัดน้ำ (แบบ ร. ๓๕-๓) ส่งให้ส่วนบริการมาตรวัดน้ำไปดำเนินการระงับการใช้น้ำถาวร(ถอดมาตร, อุดปลั๊กและรื้อเส้นท่อ)๔.๖เมื่อส่วนบริการมาตรวัดน้ำดำเนินการระงับการใช้น้ำถาวรแล้วให้มอบสำเนาใบสั่งทำการถอดมาตร(แบบ ร. ๓๕) ฉบับที่ ๔ ให้ผู้ใช้น้ำไว้เป็นหลักฐานแล้วจัดทำใบสรุปการยุบทะเบียนการใช้น้ำ (แบบ ร. ๓๕-๔)และใบคุมการส่งคืนมาตรและอุปกรณ์ (แบบ ร. ๓๕-๕)และแจกจ่ายเอกสารให้หน่วยงานที่เกี่ยวข้อง๔.๗ ส่วนควบคุมรายได้รวบรวมใบสั่งทำการถอดมาตร(แบบ ร. ๓๕) หรือจัดทำสรุปรายงานถอดมาตรวัดน้ำ (แบบ ร. ๓๙) แล้วแต่กรณีเพื่อส่งให้ฝ่ายคอมพิวเตอร์ปรับปรุงข้อมูลในแฟ้มข้อมูลผู้ใช้น้ำข้อ ๕ ให้รองผู้ว่าการ (บริการ)รักษาการตามระเบียบนี้ประกาศณ วันที่ ๑ กุมภาพันธ์ พ.ศ. ๒๕๓๔สุวิช ฟูตระกูลผู้ว่าการการประปานครหลวงหมายเหตุ:- ด้วยคณะกรรมการและคณะทำงานศึกษา,วิเคราะห์และจัดทำระบบงานคอมพิวเตอร์ระบบงาน CIS. (CUSTOMER INFORMATIONSYSTEM) ซึ่งได้รับการแต่งตั้งตามคำสั่งการประปานครหลวง ที่๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ได้เห็นควรยกเลิกการปฏิบัติงานตามคู่มือรายได้-ระเบียบการจัดเก็บรายได้บทที่ ๑๒การงดจ่ายน้ำและถอดมาตรเลิกใช้น้ำ โดยได้กำหนดหลักเกณฑ์ขึ้นใหม่และจัดทำเป็นระเบียบการประปานครหลวงว่าด้วยการระงับการใช้น้ำชั่วคราวและถาวรกรณีค้างชำระค่าน้ำประปาฉบับดังกล่าวนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปดลธี/พิมพ์๑๑มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๒๙/๑๗ พฤศจิกายน ๒๕๔๑